ddrg/super_eurlex huggingface dataset:
Uredba Komisije (ES) št. 2239/2002

z dne 16. decembra 2002

o spremembi Uredbe (ES) št. 214/2001 o podrobnih pravilih za uporabo Uredbe Sveta (ES) št. 1255/1999 glede intervencije na trgu posnetega mleka v prahu

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1255/1999 z dne 17. maja 1999 o skupni ureditvi trga za mleko in mlečne proizvode [1], nazadnje spremenjene z Uredbo Komisije (ES) št. 509/2002 [2], in zlasti člena 10 Uredbe,

ob upoštevanju naslednjega:

(1) Člen 21 Uredbe Komisije (ES) št. 214/2001 [3], spremenjene z Uredbo (ES) št. 1931/2002 [4], je omejil količino posnetega mleka v prahu, ki ga države članice dajo v prodajo, na količino, uskladiščeno pred 1. aprilom 2002.

(2) Zaradi trenutnih razmer na trgu, za katere je značilna nizka sezonska proizvodnja, bi bilo treba iz javnega skladiščenja na trg sprostiti več posnetega mleka v prahu.

(3) Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke –

SPREJELA NASLEDNJO UREDBO:

Člen 1

V členu 21 Uredbe (ES) št. 214/2001 se "1. aprilom 2002" nadomesti s "1. majem 2002".

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 16. decembra 2002

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 37, 7.2.2001, str. 100.

[4] UL L 295, 30.10.2002, str. 7.

--------------------------------------------------
Uredba Komisije (ES) št. 1947/2002

z dne 31. oktobra 2002

o spremembi Uredbe (ES) št. 3223/94 o podrobnih pravilih za izvajanje uvoznih režimov za sadje in zelenjavo

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 2200/96 z dne 28. oktobra 1996 o skupni ureditvi trga za sadje in zelenjavo [1], kakor je bila nazadnje spremenjena z Uredbo (ES) št. 545/2002 [2], in zlasti člena 32(5) Uredbe,

ob upoštevanju naslednjega:

(1) Belgijski in italijanski organi so obvestili Komisijo, da Antwerpen in Bologna nista več reprezentativna uvozna trga za sadje in zelenjavo. Zato ju je treba umakniti s seznama v členu 3(1) Uredbe Komisije (ES) št. 3223/94 [3], kakor je bila nazadnje spremenjena z Uredbo (ES) št. 453/2002 [4].

(2) Ukrepi, ki jih določa ta uredba, so v skladu z mnenjem Upravljalnega odbora za sveže sadje in zelenjavo –

SPREJELA NASLEDNJO UREDBO:

Člen 1

Člen 3(1) Uredbe (ES) št. 3223/94 se spremeni, kot sledi:

1. Prva alinea se nadomesti z:

"— Kraljevina Belgija in Veliko vojvodstvo Luksemburg: Bruselj,".

2. Osma alinea se nadomesti z:

"— Italijanska republika: Milano,".

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 31. oktobra 2002

Za Komisijo

Franz Fischler

Član Komisije

[1] UL L 297, 21.11.1996, str. 1.

[2] UL L 84, 28.3.2002, str. 1.

[3] UL L 337, 24.12.1994, str. 66.

[4] UL L 72, 14.3.2002, str. 9.

--------------------------------------------------
Uredba Komisije (ES) št. 2380/2002

z dne 30. decembra 2002

o spremembi Uredbe (ES) št. 883/2001 o določitvi podrobnih pravil za izvajanje Uredbe Sveta (ES) št. 1493/1999 glede trgovine s tretjimi državami s proizvodi vinskega sektorja

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga za vino [1], kakor je bila nazadnje spremenjena z Uredbo (ES) št. 2585/2001 [2], in zlasti člena 68(3) Uredbe,

ob upoštevanju naslednjega:

(1) Člen 22(2)(c) Uredbe Komisije (ES) št. 883/2001 [3], kakor je bila nazadnje spremenjena z Uredbo (ES) št. 1574/2002 [4], določa, da za vino in grozdni sok v posodah s prostornino do pet litrov, ki izvirata in prihajata iz tretjih držav, katerih letni uvoz v Skupnost znaša manj kakor 1000 hektolitrov, ni treba predložiti potrdila in analiznega izvida, predvidenih v členu 20 navedene uredbe. Načrtuje se uvoz majhnih količin iz Indonezije in Tajske. Navedeni državi je zato treba dodati na seznam v Prilogi VI k Uredbi (ES) št. 883/2001.

(2) Ukrepi, predvideni s to uredbo, so v skladu z mnenjem Upravljalnega odbora za vino –

SPREJELA NASLEDNJO UREDBO:

Člen 1

Priloga VI k Uredbi (ES) št. 883/2001 se nadomesti s Prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 30. decembra 2002

Za Komisijo

Franz Fischler

Član Komisije

[1] UL L 179, 14.7.1999, str. 1.

[2] UL L 345, 29.12.2001, str. 10.

[3] UL L 128, 10.5.2001, str. 1.

[4] UL L 235, 3.9.2002, str. 10.

--------------------------------------------------

PRILOGA

PRILOGA VI

Seznam držav iz člena 22

- Iran

- Libanon

- Ljudska republika Kitajska

- Tajvan

- Indija

- Bolivija

- Republika San Marino

- Tajska

- Indonezija.

--------------------------------------------------
Uredba Komisije (ES) št. 1285/2002

z dne 15. julija 2002

o dopolnitvi Priloge k Uredbi (ES) št. 2301/97 o vnosu nekaterih imen v register certifikatov o posebnih lastnostih, predvidenega z Uredbo Sveta (EGS) 2082/92 o certifikatih o posebnih lastnostih za kmetijske proizvode in živila (Kalakukko)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila [1] in zlasti člena 98(1) Uredbe,

ob upoštevanju naslednjega:

(1) V skladu s členom 7 Uredbe (EGS) št. 2082/92 je Finska predložila vlogo Komisiji, da se v register certifikatov o posebnih lastnostih vnese ime "Kakakukko".

(2) Poimenovanje "zajamčena tradicionalna posebnost" se lahko uporablja samo z imeni, ki so vneseni v ta register.

(3) Po objavi v Uradnem listu Evropskih skupnosti [2] ni bila Komisiji poslana nobena pripomba na podlagi člena 8 navedene uredbe glede imena, določenega v Prilogi k tej uredbi.

(4) Posledično je treba ime, določeno v Prilogi, vnesti v register certifikatov o posebnih lastnostih in ga tako zaščititi kot zajamčeno tradicionalno posebnost v Skupnosti, v skladu s členom 13(2) Uredbe (EGS) št. 2082/92.

(5) Ta priloga dopolnjuje Prilogo Uredbe Komisije (ES) št. 2301/97 [3], kakor je bila nazadnje spremenjena z Uredbo (ES) št. 688/2002 [4] –

SPREJELA NASLEDNJO UREDBO:

Člen 1

Ime iz Priloge k tej uredbi se doda Prilogi k Uredbi (ES) št. 2301/97 in se vključi v register certifikatov o posebnih lastnostih v skladu s členom 9(1) Uredbe (EGS) št. 2082/92.

Ime se zaščiti v skladu s členom 13(2) navedene uredbe.

Člen 2

Ta uredba začne veljati 20. dan po objavi v Uradnem listu Evropskih skupnosti.

Ta uredba je v celoti zavezujoča in se uporablja v vseh državah članicah.

V Bruslju, 15. julija 2002

Za Komisijo

Franz Fischler

Član Komisije

[1] UL L 208, 24.7.1992, str. 9.

[2] UL C 235, 21.8.2001, str. 12.

[3] UL L 319, 21.11.1997, str. 8.

[4] UL L 106, 23.4.2002, str. 7.

--------------------------------------------------

PRILOGA

Kruh, fino pecivo, pecivo, slaščice in drugi pekovski izdelki

— Kalakukko

--------------------------------------------------
Uredba Komisije (ES) št. 244/2003

z dne 7. februarja 2003

o 11. spremembi Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z 27. maja 2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, krepitvi prepovedi letov in razširitvi zamrznitve sredstev in drugih finančnih virov v zvezi z afganistanskimi talibani [1], kakor je bila nazadnje spremenjena z Uredbo Komisije (ES) št. 215/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja posameznike, skupine in entitete, ki so zajeti v zamrznitev sredstev in gospodarskih virov na podlagi navedene uredbe.

(2) Dne 3. februarja 2003 se je Odbor za sankcije odločil spremeniti seznam posameznikov, skupin in organizacij, za katere bi morala veljati zamrznitev sredstev in gospodarskih virov, zato je treba Prilogo I ustrezno spremeniti.

(3) Za zagotavljanje učinkovitosti ukrepov, določenih v tej uredbi, mora ta uredba takoj začeti veljati −

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. februarja 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 28, 4.2.2003, str. 41.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

1. Pod naslovom "Pravne osebe, skupine in entitete" se doda naslednji vpis:

Lashkar i Jhangvi

--------------------------------------------------
Uredba Sveta (ES) št. 254/2003

z dne 11. februarja 2003

o spremembah Uredbe (ES) št. 2368/2002 o izvajanju sistema potrjevanja procesa Kimberley za mednarodno trgovino s surovimi diamanti

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe,

ob upoštevanju predloga Komisije,

ob upoštevanju naslednjega:

(1) Potrebno je zagotoviti, da določila, vzpostavljena z Uredbo Sveta (ES) št. 2368/2002 z 20. decembra 2002 o uvedbi sistema potrjevanja procesa Kimberley za mednarodno trgovino s surovimi diamanti [1], omogočajo vsem članicam STO, ki izpolnjujejo zahteve sistema potrjevanja procesa Kimberley, da sodelujejo v shemi. Zato je treba spremeniti opredelitev udeleženca, določene v členu 2 te uredbe, in pogojev, ki urejajo vključitev v seznam udeležencev, vsebovan v Prilogi II te uredbe.

(2) Skupnost in vsi drugi udeleženci, našteti v Prilogi II Uredbe (ES) št. 2368/2002, so izpolnili zahteve sistema potrjevanja procesa Kimberley na takšen način, da polna uporaba vseh določil te uredbe ne bo vodila k resnim oviram v mednarodni trgovini s surovimi diamanti.

(3) Zadosten dokaz je bil predložen, da bodo te zahteve izpolnjene do 1. februarja 2003. Začasna odprava uporabnosti teh določil bi morala biti od tega datuma preklicana –

SPREJEL NASLEDNJO UREDBO:

Člen 1

Uredba (ES) št. 2368/2002 se spremeni na naslednji način:

1. Člen 2(c) se nadomesti z naslednjim:

"(c) "Udeleženec" pomeni katerokoli državo, organizacijo regionalne ekonomske integracije, člana STO ali posebno carinsko območje, ki izpolnjuje zahteve sistema potrjevanja KP, je to dejstvo sporočil predsedujočemu sistema potrjevanja KP in je na seznamu v Prilogi II;"

2. Člen 20 se nadomesti z naslednjim:

"Člen 20

Na podlagi ustreznih informacij, predloženih predsedujočemu sistema potrjevanja KP, in/ali udeležencev, lahko Komisija spremeni seznam udeležencev in njihovih pristojnih organov."

3. Člen 29(3) se nadomesti z naslednjim:

"3. Členi 3, 4, 5, 10, 11, 12, 13, 14, 15 in 18 se uporabljajo od 1. februarja 2003."

Člen 2

Ta uredba začne veljati dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 11. februarja 2003

Za Svet

Predsednik

G. Papandreou

[1] UL L 358, 31.12.2002, str. 28. Uredba spremenjena z Uredbo Komisije (ES) št. 257/2003.

--------------------------------------------------
Uredba Komisije (ES) št. 414/2003

z dne 5. marca 2003

o petnajsti spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana [1], kot je bila nazadnje spremenjena z Uredbo Komisije (ES) št. 370/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja osebe, skupine in subjekte, za katere velja zamrznitev sredstev in ekonomskih virov na podlagi te uredbe.

(2) 4. marca 2003 se je Odbor za sankcije odločil spremeniti seznam oseb, skupin in subjektov, za katere mora veljati zamrznitev sredstev in ekonomskih virov, in se zato Priloga I ustrezno spremeni.

(3) Da bi zagotovili učinkovitost ukrepov, predvidenih v tej uredbi, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I Uredbe (ES) št. 881/2002 se spremeni v skladu s Prilogo te uredbe.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 5. marca 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 53, 28.2.2003, str. 33.

--------------------------------------------------

PRILOGA

Priloga I Uredbe (ES) št. 881/2002 se spremeni:

Naslednji subjekti se dodajo pod poglavje "Pravne osebe, skupine in subjekti":

- Islamic International Brigade (alias the Islamic Peacekeeping Brigade, the Islamic Peacekeeping Army, the International Brigade, Islamic Peacekeeping Battalion, International Battalion, Islamic Peacekeeping International Brigade);

- Special Purpose Islamic Regiment (alias the Islamic Special Purpose Regiment, the al-Jihad-Fisi-Sabililah Special Islamic Regiment);

- Riyadus-Salikhin Reconnaissance and Sabotage Battalion of Chechen Martyrs (alias Riyadus-Salikhin Reconnaissance and Sabotage Battalion, Riyadh-as-Saliheen, the Sabotage and Military Surveillance Group of the Riyadh al-Salihin Martyrs, Firqat al-Takhrib wa al-Istitla al-Askariyah li Shuhada Riyadh al-Salihin).

--------------------------------------------------
Uredba Komisije (ES) št. 342/2003

z dne 21. februarja 2003

o 12. spremembi Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanih z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001 z dne 27. maja 2002 o prepovedi izvoza nekaterega blaga in storitev v Afganistan, krepitvi prepovedi letov in razširitvi zamrznitve sredstev in drugih finančnih virov v zvezi z afganistanskimi talibani [1], kakor je bila nazadnje spremenjena z Uredbo Komisije (ES) št. 145/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I Uredbe (ES) št. 881/2002 navaja posameznike, skupine in entitete, ki so zajeti v zamrznitev sredstev in gospodarskih virov na podlagi navedene uredbe.

(2) 20. februarja 2003 se je Sankcijski odbor odločil spremeniti seznam posameznikov, skupin in entitet, za katere bi morala veljati zamrznitev sredstev in gospodarskih virov, zato je treba Prilogo I ustrezno spremeniti.

(3) Za zagotavljanje učinkovitosti ukrepov, določenih v tej uredbi, mora ta uredba začeti veljati takoj,

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s Prilogo k tej uredbi.

Člen 2

Ta uredba začne veljati z dnem objave v Uradnem listu Evropskih Skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. februarja 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 33, 8.2.2003, str. 28.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

Pod naslovom "Posamezniki" se doda naslednji vpis:

Hekmatyar, Bulbuddin (tudi Gulabudin Hekmatyar, Golboddin Hikmetyar, Gulbuddin Khekmatiyar, Gulbuddin Hekmatiar, Gulbuddin Hekmartyar, Gulbudin Hekmatyar), datum rojstva: 1. avgust 1949; kraj rojstva: provinca Konduz, Afganistan.

--------------------------------------------------
Uredba Komisije (ES) št. 568/2003

z dne 28. marca 2003

o popravku nizozemske in angleške različice Uredbe (ES) št. 2603/1999 o določitvi pravil za prehod na podporo za razvoj podeželja, predvideno z Uredbo Sveta (ES) št. 1257/1999

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1257/1999 z dne 17. maja 1999 o podpori za razvoj podeželja iz Evropskega kmetijskega usmerjevalnega in jamstvenega sklada (EKUJS) ter o spremembi in razveljavitvi določenih uredb [1] in zlasti njenega člena 53(1),

ob upoštevanju naslednjega:

(1) Različici Uredbe (ES) št. 2603/1999 [2], kakor je bila nazadnje spremenjena z Uredbo (ES) št. 2055/2001 [3], v nizozemskem in angleškem jeziku vsebujeta številne napake. Zato je treba navedeni jezikovni različici popraviti.

(2) Ukrepi, predvideni s to uredbo, so v skladu z mnenjem Odbora za kmetijske strukture in razvoj podeželja –

SPREJELA NASLEDNJO UREDBO:

Člen 1

Uredba (ES) št. 2603/1999 se popravi:

1. Zadeva le nizozemsko različico.

2. Člen 4(4) se nadomesti z:

"4. Države članice v svojih načrtih za razvoj podeželja navedejo, kje so uporabile odstavek 2 ali odstavek 3."

Člen 2

Ta uredba začne veljati z dnem objave v Uradnem listu Evropske unije.

Uporablja se od dneva začetka veljavnosti Uredbe (ES) št. 2603/1999.

Ta uredba je v celoti zavezujoča in se neposredno uporablja v vseh državah članicah.

V Bruslju, 28. marca 2003

Za Komisijo

Franz Fischler

Član Komisije

[1] UL L 160, 26.6.1999, str. 80.

[2] UL L 316, 10.12.1999, str. 26.

[3] UL L 277, 20.10.2001, str. 12.

--------------------------------------------------
Uredba Komisije (ES) št. 830/2003

z dne 14. maja 2003

o spremembi Uredbe (ES) št. 2659/94 o podrobnih pravilih za dodelitev pomoči za zasebno skladiščenje sirov grana padano, parmigiano-reggiano in provolone

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1255/1999 z dne 17. maja 1999 o skupni ureditvi trga za mleko in mlečne proizvode [1], kakor je bila nazadnje spremenjena z Uredbo Komisije (ES) št. 509/2002 [2], in zlasti člena 10 Uredbe,

ob upoštevanju naslednjega:

(1) Člen 6(1) Uredbe Komisije (ES) št. 2659/94 [3], kakor je bila nazadnje spremenjena z Uredbo Komisije (ES) št. 779/2002 [4], določa zneske pomoči za zasebno skladiščenje sirov grana padano, parmigiano-reggiano in provolone. Navedene zneske je treba spremeniti, da bi upoštevali razvoj stroškov skladiščenja in napovedi tržne cene.

(2) Upravljalni odbor za mleko in mlečne proizvode ni podal svojega mnenja v roku, ki ga je določil njegov predsednik –

SPREJELA NASLEDNJO UREDBO:

Člen 1

V členu 6 Uredbe (ES) št. 2659/94 se odstavek 1 nadomesti z naslednjim:

"1. Znesek pomoči za zasebno skladiščenje sira je naslednji:

(a) 20 EUR na tono za fiksne stroške;

(b) 0,25 EUR na tono na dan pogodbenega skladiščenja za stroške skladiščenja;

(c) znesek za finančne stroške, v evrih na tono na dan pogodbenega skladiščenja je:

- 0,40 za grana padano

- 0,58 za parmigiano-reggiano

- 0,32 za provolone."

Člen 2

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 14. maja 2003

Za Komisijo

Franz Fischler

Član Komisije

[1] UL L 160, 26.6.1999, str. 48.

[2] UL L 79, 22.3.2002, str. 15.

[3] UL L 284, 1.11.1994, str. 26.

[4] UL L 123, 9.5.2002, str. 31.

--------------------------------------------------
Uredba Komisije (ES) št. 1012/2003

z dne 12. junija 2003

o 19. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, ter ki razveljavlja Uredbo Sveta (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani ter o razveljavitvi Uredbe Sveta (ES) št. 467/2001, ki prepoveduje izvoz nekaterega blaga in storitev v Afganistan, krepi prepoved poletov in razširja zamrznitev sredstev ter drugih finančnih virov v zvezi s Talibani iz Afganistana [1], nazadnje spremenjene z Uredbo Komisije (ES) št. 866/2003 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I k uredbi (ES) št. 881/2002 našteva osebe, skupine in entitete, za katere velja zamrznitev sredstev in ekonomskih virov v skladu z navedeno uredbo.

(2) Odbor za sankcije je 10. junija 2003 sklenil spremeniti seznam oseb, skupin in subjektov, za katere naj velja zamrznitev sredstev in ekonomskih virov. Prilogo I je treba ustrezno spremeniti –

SPREJELA NASLEDNJO UREDBO:

Člen 1

Priloga I k Uredbi (ES) Št. 881/2002 se spremeni v skladu s Prilogo k tej uredbi.

Člen 2

Ta uredba začne veljati na dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 12. junija 2003

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 124, 20.5.2003, str. 19.

--------------------------------------------------

PRILOGA

Priloga I k Uredbi (ES) Št. 881/2002 se spremeni na naslednji način:

Pod rubriko

"Fizične osebe"

se doda naslednji vpis:

"Abdelghani MZOUDI (alias (a) Abdelghani MAZWATI, (b) Abdelghani MAZUTI). Kraj rojstva: Marakeš (Maroko). Datum rojstva: 6. december 1972. Državljanstvo: maroško. Potni list št.: (a) Potni list Kraljevine Maroko št. F 879567, izdan 29. aprila 1992 v Marakešu, Maroko, veljaven do 28. aprila 1997, podaljšana veljavnost do 28. februarja 2002; (b) Potni list Kraljevine Maroko št. M271392, izdan 4. decembra 2000 na Konzulatu Maroka v Berlinu, Nemčija. Nacionalna identifikacijska številka: maroška identifikacijska številka št. E 427689, izdana 20. marca 2001 na Generalnem konzulatu Maroka v Düsseldorfu, Nemčija. Dodatni podatki: podaljšan pripor v Nemčiji (junija 2003)."

--------------------------------------------------